මේ අග්‍රගණ්‍ය රංග කෞශල්‍යයෙන් යුත් ඔවුහු රාජ රාජ මහෝත්තමයන් සම තත්ත්වයෙහිලා සැලකූහ.අපේ තෙස්පියානු පරපුරට අයත් ටෝනි රණසිංහයන්ට අයත් වන්නේ ද ඉහළ ස්ථානයකි.රංගවේදයෙන් පමණක් නොව නාට්‍ය පරිවර්තනයෙන් ද, රචනයෙන් ද ඔහු අපට සිටින තෙස්පියානුවෙකි.මහ කවි විලියම් ශේක්ස්පියර් පිළිබඳ අතැඹුලක් සේ දත් ඔහු එදා මෙදාතුර ලාංකේය හුදී ජන පහන් සංවේගය උදෙසා ඔවුන්ගේ සිත්හි ශේක්ස්පියර්ව නිර්මාණය කිරීමට කරන ලද මෙහෙය ඉමහත්ය.එය කෙතරම් ද යත් ඔහු වේදිකාවට ගෙන ආ ජුලියස් සීසර් හරහා සිනමා සක්විති ගාමිණී ෆොන්සේකාව කරළියට රැගෙන ආවේය.